CELEX: 62015TN0684
Language: hr
Date: 2015-11-27 00:00:00
Title: Predmet T-684/15 P: Žalba koju je 27. studenoga 2015. podnio Roderich Weissenfels protiv presude Službeničkog suda od 24. rujna 2015. u predmetu F-92/14, Weissenfels protiv Parlamenta

15.2.2016   
            
            
               HR
            
            
               Službeni list Europske unije
            
            
               C 59/26
            
         Žalba koju je 27. studenoga 2015. podnio Roderich Weissenfels protiv presude Službeničkog suda od 24. rujna 2015. u predmetu F-92/14, Weissenfels protiv Parlamenta
   (Predmet T-684/15 P)
   (2016/C 059/28)
   Jezik postupka: njemački
   
      Stranke
   
   
      Žalitelj: Roderich Weissenfels (Freiburg, Njemačka) (zastupnik: G. Maximini, Rechtsanwalt)
   
      Druga stranka u postupku: Europski parlament
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu;
            
         
               —
            
            
               prihvati tužbeni zahtjev u prvostupanjskom postupku i
            
         
               —
            
            
               slijedom toga naloži Parlamentu naknadu nematerijalne štete i snošenje troškova oba postupka, uključujući troškove predsudskog postupka kao i sve nužne troškove i izdatke tužitelja.
            
         
      Žalbeni razlozi i glavni argumenti
   
   Ovom žalbom žalitelj zahtijeva ukidanje presude Službeničkog suda od 24. rujna 2015., Weissenfels/Parlament (F-92/14, Zb. SS, EU:F:2015:110).
   U prilog osnovanosti žalbe žalitelj ističe četiri žalbena razloga.
   
               1.
            
            
               Prvi žalbeni razlog: povreda zahtjeva nepristranosti (članak 47. stavak 2. Povelje Europske unije o temeljnim pravima)
               Žalitelj ističe da su se i kroz sudski postupak koji je doveo do pobijane presude kao i kroz samu presudu ponavljale povrede zahtjeva nepristranosti. One se očituju i u pravnim povredama počinjenima u sporednim postupcima kao i u samoj odluci.
            
         
               2.
            
            
               Drugi žalbeni razlog: uskrata pravne zaštite, povreda pravila logike i iskrivljavanje činjenica s obzirom na to da nije dopuštena provjera toga jesu li ispunjene pretpostavke kažnjivih radnji
            
         
               3.
            
            
               Treći žalbeni razlog: povreda pravila logike, iskrivljavanje činjenica i očita pogrešna ocjena u pogledu spornih klevetničkih tvrdnji sadržanih u elektroničkoj pošti od 10. travnja 2002.
            
         
               4.
            
            
               Četvrti žalbeni razlog: iskrivljavanje činjenica i predmeta spora, povreda pravila logike, zanemarivanje i kršenje pravnih pravila s obzirom na prosljeđivanje žaliteljevih osobnih podataka